Merikukka Forsius

Merikukka Forsius (s. 12. elokuuta 1972 Helsinki) on suomalainen vihreiden ja kokoomuksen kansanedustajana toiminut poliitikko. Forsius oli Vihreän liiton kansanedustajana Uudenmaan vaalipiiristä vuosina 1999–2008 mutta loikkasi kokoomuksen eduskuntaryhmään 14. helmikuuta 2008. Vuoden 2011 eduskuntavaaleissa Forsius asettui ehdolle kokoomuksen ehdokkaana mutta ei tullut valituksi. Vaalien jälkeen hän vetäytyi julkisuudesta.

 Poliittinen toiminta 
Ennen kansanedustajuuttaan Forsius osallistui Vihdin kunnallispolitiikkaan nuorisolautakunnan, ympäristölautakunnan ja kunnanvaltuuston jäsenenä. Eduskunnassa hän kuului viiteen eri valiokuntaan, huhtikuusta 2007 alkaen vain sivistysvaliokuntaan. 

Eduskuntavaaleissa 2007 Kehittyvien maakuntien Suomi rahoitti Forsiuksen kampanjaa 5 000 eurolla. 

Merikukka Forsius vastusti ainoana kokoomuksen kansanedustajista ydinvoiman lisärakentamista vuonna 2010, kun eduskunta teki periaatepäätöksen kolmen lisäreaktorin osalta. Helmikuussa 2010 hänet erotettiin määräaikaisesti kokoomuksen ryhmästä Vihdin kunnanvaltuustossa, kun hän äänesti toistuvasti paikallisten koulujen säästöpäätöksiä vastaan.

Joulukuussa 2011 Vihdin Uutiset -lehti kertoi Forsiuksen pyytäneen eroa Vihdin kunnanvaltuuston jäsenyydestä ja muista kunnallisista luottamustoimista henkilökohtaisten syiden vuoksi. Merikukka Forsius eroaa kunnan luottamustoimista. Vihdin Uutiset 21.12.2011.

 Vaalimenestys 

 Eduskuntavaalit Vuosi Vaalipiiri Äänet Tulos Puolue 1999 Uudenmaan vaalipiiri 2 948 Valittu Vihreät 2003 Uudenmaan vaalipiiri 2 676 Valittu Vihreät 2007 Uudenmaan vaalipiiri 2 479 Valittu Vihreät 2011 Uudenmaan vaalipiiri 1 200 Ei valittu Kokoomus

 Kunnallisvaalit Vuosi Kunta Äänet Tulos 1996 Vihdin kunta 98 Valittu 2000 Vihdin kunta 515 Valittu 2008 Vihdin kunta 174 Valittu

 Tausta 
Forsius asuu Vihdin Nummelassa. Forsius pelasi nuorena tennistä voittaen muun muassa kaksi yleisen luokan suomenmestaruutta. Hän joutui lopettamaan tennisuransa loukkaantumisten vuoksi. Ennen kansanedustajaksi valintaansa hän toimi luomuviljelijänä Vihdissä silloisen miehensä Erkki Hakkaraisen luomutilalla. Koulutukseltaan hän on kasvatustieteiden maisteri (1998) ja luokanopettaja. 

Merikukka Forsiuksen vanhemmat ovat ekonomi, tilintarkastaja Raimo Eiler Forsius (s. 1931) ja tämän 2. puoliso merkonomi Mervi Marjatta Matilainen (s. 1947). Hän kuuluu suomalaiseen, Vihdistä lähtöisin olevaan Forsiuksen sukuun. Myös hänen isänsä äidin puoleisia sukulaisia on ollut mukana politiikassa: Merikukka Forsiuksen isän äiti oli kokoomuksen kansanedustaja Saara Forsius, ja myös isän äidin isä Artturi Hiidenheimo ja tämän toinen puoliso Elli Hiidenheimo olivat kokoomuksen kansanedustajia. Kansanedustajia kokoomuspuolueen edeltäjän Suomalaisen puolueen riveissä olivat myös isän äidin setä Pentti Hiidenheimo ja isän äidin äidin isä Kaarle Ojanen, joka toimi myös valtiopäivämiehenä, kuten myös isän äidin isän äidin isä Axel Gabriel Tolpo..

 Yksityiselämä 
Forsius on ollut kahdesti naimisissa, ensin Erkki Hakkaraisen kanssa. Toisesta avioliitosta liikemies Hjallis Harkimon kanssa hänellä on vuonna 2004 syntynyt poika Dan Harkimo.

Maaliskuussa 2007 alettiin julkisuudessa puhua Forsiuksen ja pääministeri Matti Vanhasen välisestä seurustelusuhteesta. Tämän jälkeen myös The Times käsitteli suhdetta. Forsius kertoi Ilta-Sanomissa 19. toukokuuta 2007, että hänen ja Vanhasen välillä ei ole koskaan ollut seurustelusuhdetta. 

Syyskuussa 2007 Merikukka Forsius kihlautui Vihdin silloisen kunnanjohtajan Petri Härkösen kanssa. Marraskuussa 2007 kerrottiin parin kihlauksen purkautumisesta. Suhteesta kuitenkin seurasi Forsiuksen toinen lapsi, joka syntyi keväällä 2008.

Vuonna 2014 Seiska-lehti kertoi Forsiuksen kihlanneen naisopettajan.Panu Hörkkö: Merikukka Forsiuksen jymy-yllätys: Kihlasi naisopettajan. Seiska, 2014, nro 21, s. 1-4. Saman lehden mukaan Forsius kertoi joulukuussa 2021 julkaisemassaan Facebook-päivityksessä avioituneensa Outi-nimisenhttps://www.mtvuutiset.fi/artikkeli/ex-kansanedustaja-merikukka-forsius-meni-naimisiin-outi-rakkansa-kanssa/8321462 opettajan kanssa https://www.seiska.fi/kotimaa/ex-kansanedustaja-merikukka-forsius-nai-naisopettajan-jo-kolmas-avioliitto/1165545. Iltalehden mukaan Forsius aloitti elokuussa 2018 työt erityisluokanopettajana Helsingissä.

 Lähteet 

 Aiheesta muualla 


Luokka:Kansanedustajat
Luokka:Uudenmaan vaalipiiri
Luokka:Kansallisen Kokoomuksen poliitikot
Luokka:Vihreän liiton poliitikot
Luokka:Suomalaiset opettajat
Luokka:Suomalaiset tennispelaajat
Luokka:Vuonna 1972 syntyneet
Luokka:Elävät henkilöt
Luokka:Vihdin kunnanvaltuutetut